

LĪGUMS 

par Rīgas valstspilsētas pašvaldības līdzfinansējuma saņemšanu programmas

“Rīgas filmu fonds” ietvaros komersanta filmas projekta izmaksu segšanai
Rīgā,
dokumenta datums ir pēdējā elektroniskā

paraksta un tā laika zīmoga datums
Rīgas valstspilsētas pašvaldība, kuras vārdā saskaņā ar Rīgas domes 2011. gada 1. marta saistošo noteikumu Nr. 114 “Rīgas valstspilsētas pašvaldības nolikums” 110. punktu,  Rīgas domes 2021. gada 24. marta  nolikuma Nr. 43 “Rīgas valstspilsētas pašvaldības aģentūras “Rīgas investīciju un tūrisma aģentūra” nolikums” rīkojas Rīgas valstspilsētas pašvaldības aģentūras “Rīgas investīciju un tūrisma aģentūra” direktors Fredis Bikovs, turpmāk līguma tekstā saukta “Pašvaldība”, no vienas puses, un

………….. vienotais reģistrācijas numurs …………, kuras vārdā saskaņā ar statūtiem rīkojas tās valdes loceklis ………….. un valdes loceklis ……….., turpmāk līguma tekstā saukts „Producents”, no otras puses, abi kopā saukti “Puses”, noslēdz šādu līgumu (turpmāk tekstā – Līgums):
1. Līguma priekšmets
Līguma priekšmets ir Producentam piešķirams līdzfinansējums no Rīgas valstspilsētas pašvaldības 202_. gada budžeta programmas 01.19.00. “Izdevumi neparedzētiem gadījumiem (Rīgas domes rezerves fonds)”, saskaņā ar Rīgas domes 10.04.2007. instrukcijas Nr. 7 “Rīgas domes rezerves fonda līdzekļu piešķiršanas, izlietojuma un uzskaites kārtība” 2 ² punktu, sadarbības projektam ar “…….” (__) – “…..” (turpmāk tekstā – filmas projekts), nosakot līdzfinansējumu līdz _____________ euro no kopējām filmas projekta atbalstāmām izmaksām, saskaņā ar Rīgas valstspilsētas pašvaldības līdzfinansējuma programmas “Rīgas filmu fonds” izsludinātā konkursa vērtēšanas komisijas lēmumu (__________202_. protokols Nr. ___ un ________202_. saņemto konkursa pieteikumu Nr. RITA-2_-______-sd). Gadījumā, ja atbrīvojas šī Konkursa finansējums, Līdzfinansējuma pretendents var pārslēgt līgumu par kopējo līdzfinansējumu līdz ___________  euro.
2. Pašvaldības tiesības un pienākumi
2.1. Pašvaldībai ir tiesības:

2.1.1. pieaicināt ekspertus, lai pārliecinātos par atbalstāmo izmaksu atbilstību tirgus situācijai;
2.1.2. pieprasīt papildus informāciju un izdevumus apliecinošus dokumentus par filmas projekta realizāciju; 
2.1.3. uzskatīt par izdevumus apliecinošiem dokumentiem kopijas no:

2.1.3.1. bankas apstiprinātiem maksājuma uzdevumiem par rēķina apmaksu;

2.1.3.2. stingrās uzskaites kvītīm;

2.1.3.3. Elektroniskā kases aparāta (EKA) čekiem;

2.1.3.4. citiem grāmatvedības dokumentiem.
2.1.4. samazināt izmaksājamo līdzfinansējuma apjomu, ja:
2.1.4.1. Producenta iesniegtajos izdevumus apliecinošajos dokumentos iekļautās summas nepamatoti pārsniedz tirgus cenas;

2.1.4.2. Producents ir izlietojis mazāku finanšu līdzekļu apjomu par to, kāds norādīts līgumā ar Pašvaldību.
2.1.5. nepiešķirt līdzfinansējumu, ja Producents:

2.1.5.1. jebkādā veidā ir maldinājis Pašvaldību;

2.1.5.2. līdz noteiktā termiņa beigām nav iesniedzis visus prasītos dokumentus;

2.1.5.3. nav iesniedzis izdevumus apliecinošos vai citus prasītos dokumentus;

2.1.5.4. piešķirtos naudas līdzekļus izlietojis personīgā labuma gūšanai, nevis filmas uzņemšanai.

2.1.6. neizmaksāt Producentam visu vai daļu no piešķirtā līdzfinansējuma, ja netiek ievērots kāds no Līguma nosacījumiem.
2.1.7. izmantot Producenta komercdarbības aprakstošo informāciju un rezultātus Rīgas valstspilsētas pašvaldības līdzfinansējumu programmas “Rīgas filmu fonds” publicitātes nolūkos.
2.2. Pašvaldībai ir pienākums izmaksāt līdzfinansējumu pēc ārvalstu filmas projekta realizācijas Rīgas pilsētā atbilstoši Līguma nosacījumiem, ja no Producenta puses tiek ievēroti Pašvaldības līdzfinansējuma programmas “Rīgas filmu fonds” ārvalstu filmu uzņemšanai Rīgā iesniegtā konkursa pieteikumā un Līgumā minētie noteikumi.
2.3. Pašvaldība apņemas neizplatīt un nepubliskot 3.1.2. apakšpunktā minētos filmas materiālus.
3. Producenta tiesības un pienākumi
3.1. Producentam ir pienākums:

3.1.1. pabeigt filmas projekta realizāciju līdz 202_. gada 30. novembrim;
3.1.2. līdz 202_. gada 30. novembrim iesniegt Pašvaldībai šādus dokumentus elektroniskā formā (parakstītus ar drošu elektronisko parakstu):

3.1.2.1. ziņojumu par filmas projekta realizāciju;
3.1.2.2. informāciju par filmas vizuālā materiāla (video un/vai foto ieskata) atrašanās vietu tiešsaistes vidē un piekļuves datus, nodrošinot tam piekļuvi līdz filmas pirmizrādīšanai;

3.1.2.3. filmas projekta finansējuma izlietojuma pārskatu, kas sagatavots Excel izklājlapā, izmantojot Pašvaldības veidlapu un norādot izmaksu summas bez pievienotā vērtības nodokļa.
3.1.3. izmantot piešķirto līdzfinansējumu saskaņā ar konkursam iesniegtā pieteikumā norādīto filmas projekta plānoto atbalstāmo izmaksu tāmi:
3.1.3.1. par atbalstāmām (līdzfinansējamām) tiek noteiktas izmaksas, kas atbilstoši Pašvaldības apstiprinātajam līdzfinansējuma apmēram tiek veiktas no pieteikuma iesniegšanas dienas un ir tieši saistītas ar šādām vajadzībām: 
viesnīcu un citi ar izmitināšanu (piem., telpu īre) saistīti pakalpojumi; filmēšanas nodrošināšanai nepieciešamās tehnikas īre; transporta pakalpojumi; degviela; ēdināšanas pakalpojumi (piesaistīts ēdinātājs); ar filmēšanas sagatavošanu un filmēšanas nodrošināšanu saistīti celtniecības pakalpojumi; apsardzes pakalpojumi (arī valsts un pašvaldības policija); telekomunikāciju pakalpojumi (saskaņā ar grafiku filmēšanas laikā); sabiedrisko dienestu pakalpojumi (saskaņā ar grafiku filmēšanas laikā; piesaistīts pakalpojuma sniedzējs tualetēm); telpu īre; dažādu ar filmēšanu saistītu preču iegāde un īre (piemēram, rekvizīti u.c.); ar filmas ražošanu saistīti pakalpojumi (fotografēšanas, grimēšanas pakalpojumi, ar scenogrāfijas izveidi saistīti pakalpojumi, specefektu veidošana, personāla atlase, tulkošana u.c.); mākslinieciskie pakalpojumi (autoru vai kolektīvu sniegti pakalpojumi); administratīvie pakalpojumi (saskaņā ar grafiku filmēšanas laikā) – biroju pakalpojumi, juridiskie un grāmatvedības pakalpojumi u.c.; honorāri masu skatu dalībniekiem, aktieriem u.c., kuru dzīves vieta deklarēta Latvijas Republikā, Latvijas pilsoņiem, vai Eiropas Savienības pilsoņiem, kas kādā citā veidā demonstrē ciešu saikni ar Latvijas kultūru (aktieru atlases jeb kastinga aģentūru gadījumā Pašvaldībai ir tiesības pieprasīt izmaksu un nodarbināto cilvēku atšifrējumu); projekta realizētāja komisijas (producēšanas) maksa ne vairāk kā 7% apmērā no Latvijā paredzētā atbalstāmā finansējuma izlietojuma.
3.1.3.2. atbalstāmo izmaksu Latvijā pakalpojumu sniedzējiem (komersantiem) jābūt reģistrētiem Latvijas Republikā.
3.1.3.3. par neatbalstāmām izmaksām tiek noteiktas: 

projekta realizētāja komisijas (producēšanas) maksa, kas pārsniedz 7% no Latvijā paredzētā atbalstāmā finansējuma izlietojuma; lidostas autostāvvietas; bankas komisija; sīkie tēriņi (līdz 15 euro); izmaksas, kas nav sākotnēji paredzētas vai nav nepieciešamas projekta īstenošanai; viesnīcu un citi ar izmitināšanu saistīti pakalpojumi, kā arī citu telpu īre ārpus Rīgas administratīvās teritorijas; maksājumi tādu pakalpojumu sniedzējiem (preču piegādātājiem, būvdarbu veicējiem), kuriem attiecīgo pakalpojumu sniegšana (preču piegāde, būvdarbu veikšana) Uzņēmumu reģistrā un/vai Valsts ieņēmumu dienestā nav reģistrēta kā pamatdarbības veids; maksājumi ar Producentu saistītām personām likuma „Par nodokļiem un nodevām” izpratnē.
3.1.4. izvietot filmas beigu titros Pašvaldības logo un ar filmas projektu saistītās publikācijās, reklāmas u.c. publicitātes materiālos pieminēt faktu, ka konkrēto filmas projektu atbalstījusi (līdzfinansējusi) Rīgas valstspilsētas pašvaldība.

3.1.5. nodrošināt filmas projekta īstenošanu atbalstoši Līguma nosacījumiem, Latvijas Republikas normatīvajiem aktiem un Eiropas Savienības tiesību aktiem, tostarp nodrošināt filmas saglabāšanu, to iesniedzot Latvijas Nacionālajam arhīvam.

3.1.6. iesniegt elektroniskos rēķinus Pašvaldībai apmaksai, izvēloties vienu no sekojošajiem rēķina piegādes kanāliem:

3.1.6.1. Pašvaldības e-pakalpojumu portāla https://www.eriga.lv e‑pakalpojumā uzņēmējiem “Rēķinu iesniegšana”;
3.1.6.2. nosūta no savas sistēmas elektronisku rēķinu uz Pašvaldības oficiālo elektronisko adresi (e-adresi) EINVOICE@90011524360.

3.1.7. sekot līdzi Pašvaldības portālā www.eriga.lv iesniegtā elektroniskā rēķina apstrādes statusam.

3.1.8. gadījumā, ja elektroniskais rēķins ir aizpildīts nepareizi un/vai iesniegts neatbilstoši Līguma nosacījumiem (un Pašvaldība to ir noraidījusi), iesniegt to atkārtoti, kamēr elektroniskais rēķins ir aizpildīts pareizi un iesniegts atbilstoši pašvaldības portālā www.eriga.lv (sadaļā „Rēķinu iesniegšana”) norādītajai informācijai par elektroniskā rēķina formātu un tā iesniegšanu. 

3.2. Līdzēji vienojas, ka elektroniskā rēķina apmaksas termiņu skaita no dienas, kad Producents ir pareizi un atbilstoši Līguma nosacījumiem iesniedzis Pašvaldībai aizpildītu elektronisku rēķinu un Pašvaldība to ir pieņēmusi apmaksai. Līgumā noteiktā kārtībā iesniegts elektronisks rēķins nodrošina Līdzējiem elektroniskā rēķina izcelsmes autentiskumu un satura integritāti. 
3.3. Producentam ir tiesības filmas projekta īstenošanas gaitā mainīt konkursa pieteikumā iesniegtās finansējuma izlietojuma tāmes pozīcijas, nepārsniedzot apstiprinātā līdzfinansējuma summu.
3.4. Producents ir Pārzinis šī Līguma 3.1.3.1. apakšpunktā nodarbināto personu datu apstrādei, kas attiecas uz filmas projekta realizāciju un citiem personas datiem, kas tiek apstrādāti, lai nodrošinātu projekta norisi. Pašvaldība ir pārzinis personas datiem, ko Producents iesniedz Pašvaldībā, saskaņā ar šī Līguma 3.1.3.1. apakšpunktu.
3.5. Puses nodrošina tiesību aktos par personas datu aizsardzību, t.sk. Vispārīgās datu aizsardzības regulas, noteikto prasību izpildi, atbilstoši šī Līguma 3.4. punktā norādītajam sadalījumam.
3.6. Producents nodrošina filmas uzņemšanā iesaistīto personu informēšanu, atbilstoši Vispārīgās datu aizsardzības regulas 13.pantam, t.sk. informējot par viņu personas datu nodošanu Pašvaldībai, lai nodrošinātu šī Līguma izpildi.
4. Maksājumu izpildes kārtība
4.1. Pašvaldība 15 (piecpadsmit) darba dienu laikā izvērtē Līguma 3.1.2. apakšpunktā minētos Producenta iesniegtos dokumentus un pieņem lēmumu par līdzfinansējuma piešķiršanu, tā apmēru vai atteikumu piešķirt līdzfinansējumu.

4.2. Pašvaldības pozitīva atzinuma gadījumā Producentam tiek izmaksāts filmas projekta līdzfinansējums līdz _____________ euro (_____________ euro, __________ euro centi).

4.3. Pēc apstiprinoša lēmuma pieņemšanas Pašvaldība atbilstoši Līguma 3.2. apakšpunktā noteiktajam 30 (trīsdesmit) darba dienu laikā veic līdzfinansējuma maksājumu.
4.4. Līdzfinansējums tiek uzskatīts par paveiktu dienā, kad naudas summa tiek pārskaitīta uz Producenta kontu.
5. Līguma spēkā esamība un citi noteikumi
5.1. Līgums stājas spēkā dienā, kad to parakstījušas abas Puses, un ir spēkā līdz Pušu saistību pilnīgai izpildei.
5.2. Visi Līguma grozījumi un papildinājumi stājas spēkā, kad tie noformēti rakstveidā un Puses tos ir parakstījušas, un kļūst par Līguma neatņemamu sastāvdaļu.
5.3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līgumu un spēkā esošiem saistītajiem normatīvajiem aktiem.

5.4. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
5.5. Visus strīdus un domstarpības, kas varētu rasties Līguma izpildes laikā, Puses risina savstarpējo sarunu ceļā. Strīdi un domstarpības, par kurām nav panākta vienošanās sarunu ceļā 20 (divdesmit) darba dienu laikā, tiks izskatīti Latvijas Republikas normatīvajos aktos noteiktajā kārtībā.

5.6. Līgums ir saistošs Pusēm un to tiesību un saistību pārņēmējiem.

5.7. Pašvaldība var vienpusēji lauzt Līgumu un likt atmaksāt visu izmaksāto līdzfinansējumu, ja tiek konstatēts, ka Producents nav ievērojis Pašvaldības līdzfinansējuma programmas “Rīgas filmu fonds” ārvalstu filmu uzņemšanai Rīgā iesniegtā konkursa pieteikumā un Līgumā minētos noteikumus.
5.8. Pēc Pašvaldības pieprasījuma vēstules saņemšanas Līguma 5.7. apakšpunkta iestāšanās gadījumā Producents veic līdzfinansējuma atmaksu 20 (divdesmit) darba dienu laikā, ko apliecina bankas apstiprināts maksājuma uzdevums.

5.9. Līgums izveidots latviešu valodā uz 6 (sešām) lapām, parakstīts ar drošu elektronisku parakstu.
5.10. Pušu kontaktinformācija:
5.10.1. No Pašvaldības puses – Rīgas valstspilsētas pašvaldības aģentūras “Rīgas investīciju un tūrisma aģentūra” Investīciju vides attīstības nodaļas galvenā projektu vadītāja Aiga Pīķe, tel. 28781951, e-pasta adrese: aiga.pike@riga.lv;
5.10.2. No Producenta puses – ______________.
5.11. Visi Pašvaldībai adresētie dokumenti iesniedzami vai nosūtāmi uz Rīgas valstspilsētas pašvaldības aģentūras “Rīgas investīciju un tūrisma aģentūra” elektronisko pastu invest@riga.lv.
5.12. Līguma izpildi no Pašvaldības puses kontrolē Rīgas valstspilsētas pašvaldības aģentūras “Rīgas investīciju un tūrisma aģentūra” Investīciju vides attīstības nodaļas galvenā projektu vadītāja Aiga Pīķe.
5.13. Puses savlaicīgi un rakstveidā paziņo viena otrai par rekvizītu un kontaktinformācijas maiņu.
6. ATBILSTĪBA PRETKORUPCIJAS UN PRETKUKUĻOŠANAS PRASĪBĀM
6.1. Producents apliecina, ka savā darbībā ievēro spēkā esošos normatīvos aktus korupcijas, kukuļošanas, interešu konflikta, krāpšanas un noziedzīgi iegūtu līdzekļu legalizācijas novēršanas jomā, kā arī īsteno godprātīgas un caurskatāmas uzņēmējdarbības principus.

6.2. Producentam, tā darbiniekiem, vadībai, pilnvarotajām personām, apakšuzņēmējiem un pārstāvjiem ir aizliegts tieši vai netieši:

6.2.1. piedāvāt, solīt, piešķirt, pieprasīt vai pieņemt jebkādu neatļautu labumu, maksājumu, atlīdzību, dāvanu, pakalpojumu vai cita veida priekšrocību;

6.2.2. ietekmēt vai mēģināt ietekmēt lēmumu pieņemšanu ar koruptīvām metodēm;

6.2.3. izmantot starpniekus, konsultantus vai citas personas koruptīvu darbību veikšanai.

6.2.4. Šis aizliegums attiecas gan uz publiskā, gan privātā sektora darījumiem. 

6.3. Pašvaldībai ir tiesības pirms līguma noslēgšanas un līguma darbības laikā veikt Producenta reputācijas, īpašnieku struktūras, patieso labuma guvēju, sankciju, interešu konfliktu un korupcijas risku izvērtējumu.

6.4. Producents pēc Pašvaldības pieprasījuma sniedz patiesu, pilnīgu un aktuālu informāciju, kas nepieciešama korupcijas risku novērtēšanai un uzraudzībai.

6.5. Producents nodrošina, ka arī tā apakšuzņēmēji, konsultanti, starpnieki un citi ar līguma izpildi saistītie partneri ievēro šajā klauzulā noteiktās pretkorupcijas prasības.

6.6. Producents ir atbildīgs par atbilstošu kontroles pasākumu īstenošanu attiecībā uz šīm personām un risku novērtēšanu pirms to iesaistes līguma izpildē. 

6.7. Producents nedrīkst piedāvāt Pašvaldības darbiniekiem, amatpersonām vai saistītajām personām dāvanas, viesmīlības pasākumus, ziedojumus, sponsorēšanu vai citus labumus, kas varētu ietekmēt vai radīt iespaidu par ietekmēšanu lēmumu pieņemšanā.

6.8. Pieļaujami vienīgi simboliski un saprātīgi reprezentācijas pasākumi, ja tie ir tiesiski, dokumentēti un neietekmē objektīvu lēmumu pieņemšanu.

6.9. Producentam ir pienākums nekavējoties rakstiski informēt Pašvaldību par:

6.9.1. iespējamiem kukuļošanas vai korupcijas gadījumiem;

6.9.2. interešu konfliktiem;

6.9.3. tiesībaizsardzības iestāžu izmeklēšanām vai procesiem korupcijas jomā;

6.9.4. jebkuriem apstākļiem, kas var negatīvi ietekmēt Producenta atbilstību šajā klauzulā noteiktajām prasībām.

6.10. Producents nodrošina, ka personas, kas labticīgi ziņo par iespējamiem pārkāpumiem, netiek pakļautas represijām vai nelabvēlīgām sekām. 

6.11. Pašvaldībai ir tiesības veikt vai uzdot trešajai personai veikt ar līguma izpildi saistītu pretkorupcijas prasību pārbaudi, tostarp pieprasīt dokumentus, apliecinājumus un citus pierādījumus par šīs klauzulas ievērošanu.

6.12. Ja Pašvaldībai rodas pamatotas aizdomas vai tiek konstatēts, ka Producents ir pārkāpis šīs klauzulas prasības, Pašvaldībai ir tiesības:

6.12.1. pieprasīt skaidrojumus un korektīvus pasākumus;

6.12.2. apturēt maksājumus vai līguma izpildi;

6.12.3. vienpusēji izbeigt līgumu bez kompensācijas izmaksas Producentam;

6.12.4. pieprasīt zaudējumu atlīdzināšanu normatīvajos aktos noteiktajā kārtībā.

6.13. Producents apliecina, ka ir iepazinies ar šīs klauzulas prasībām, apņemas tās ievērot visā līguma darbības laikā un sadarboties ar Pašvaldību korupcijas risku identificēšanā, novēršanā un izmeklēšanā.

7. Pušu rekvizīti

	Pašvaldība
	Producents

	Rīgas valstspilsētas pašvaldība
	………………

	Rātslaukums 1, Rīga,

LV-1050, Latvija
	

	
	

	
	

	/elektroniskais paraksts/
	/elektroniskais paraksts/ 

	Fredis Bikovs
	


         
Šis dokuments ir parakstīts ar drošu elektronisko parakstu un satur laika zīmogu


5
         
Šis dokuments ir parakstīts ar drošu elektronisko parakstu un satur laika zīmogu


